﻿  ROLUL PROGRAMULUI SIBIU 2007 – CAPITALĂ CULTURALĂ EUROPEANĂ ÎN DEZVOLTAREA * SOCIOECONOMICĂ URBANĂ SABINA-ADINA LUCA na dintre politicile culturale cu impact deosebit atât la nivel local, cât şi la nivel naţional, a fost Programul Sibiu 2007, U Capitală Culturală Europeană. Ceea ce s-a realizat prin acest program nu a fost doar creşterea numărului de turişti, respectiv sporirea vizibilităţii Sibiului şi a României pe plan internaţional, ci şi dezvoltarea anumitor indicatori socioeconomici urbani. Ne bazăm această afirmaţie pe impactul pe care Programul Sibiu 2007, Capitală Culturală Europeană l-a avut asupra agenţilor economici locali, respectiv creşterea profitabilităţii economice, cât şi pe modernizările realizate în infrastructura urbanistică. Toate acestea s-au resimţit, în mod pozitiv, în timpul şi după încheierea programului, în viaţa socioeconomică a urbei. Tot printre câştiguri se numără şi faptul că alte posibile viitoare capitale culturale din România vor putea să folosească experienţa Sibiului şi pot să fie efectuate comparaţii utile pe diverşi indicatori sociali între Sibiu şi alte capitale culturale europene. Cuvinte-cheie: politici culturale, dezvoltare urbană, capitală culturală, infrastructură culturală şi urbanistică. CONSIDERAŢII INTRODUCTIVE: PROGRAMUL SIBIU 2007 – CAPITALĂ CULTURALĂ EUROPEANĂ ŞI INOVAŢIA SOCIALĂ Pentru a dobândi eficienţa scontată, politicile culturale, la fel ca orice alt gen de politici, trebuie să se raporteze la schimbările care survin la un moment dat în plan macrosocial, macroeconomic etc. şi să răspundă unor necesităţi specifice fiecărei comunităţi. Comunitatea sibiană, căci la ea facem referire în studiul de faţă, este un spaţiu al multiculturalismului, caracterizat de existenţa unui „melting- pot”, în care pare că se diluează, dar se şi potenţează reciproc valenţele culturale româneşti, germane, dar şi maghiare, neuitând nici etnia rromă. Programul Sibiu Adresa de contact a autorului: Sabina-Adina Luca, Catedra de Ştiinţe, Facultatea de Ştiinţe Politice, Relaţii Internaţionale şi Studii Europene, Universitatea „Lucian Blaga” din Sibiu, str. Nicolae Iorga, nr. 66, ap. 18, Sibiu, România, e-mail: sabinaluca@yahoo.com, sabina.luca@ulbsibiu.ro. * Această cercetare face parte din proiectul „Politici culturale şi integrare europeană. Impactul programului Capitale Culturale Europene asupra dezvoltării şi a reconstrucţiei identitare”, finanţat prin grantul 37 GR/23.05.2007 de către Consiliului Naţional al Cercetării Ştiinţifice din Învăţământul Superior din România. Întreaga responsabilitate a opiniilor exprimate aici îi revine doar autorului. CALITATEA VIEŢII, XX, nr. 1–2, 2009, p. 171–178 172 SABINA-ADINA LUCA 2 2007 – Capitală Culturală Europeană a pus în dialog aceste culturi, bazându-se şi pe mai vechile moşteniri, pe care le-a produs Festivalul Internaţional de Teatru de la Sibiu, într-un context în care trebuie să învăţăm mai bine raportarea la alteritate, prezenţa „celuilalt” în spaţiul public, cu sensibilităţile şi bucuriile lui, cu angoasele şi nostalgiile proprii, într-un spirit al înţelegerii reciproce. Poate că, de aceea, prea des menţionatul „excepţionalism sibian” poate să fie viitorul model al cooperării, al unei istorii comune asumate şi al unor construcţii orientate spre dezvoltare viitoare. Din aceste puncte de vedere, raportat la conceptul de inovaţie socială, putem aprecia că Programul Sibiu 2007 – Capitală Culturală Europeană, ca politică culturală, şi-a dovedit elementul său de noutate prin faptul că a „forţat” culturile să intre în dialog, dialog care, la rândul său, a potenţat capitalul social existent, creând astfel noi pârghii de dezvoltare comunitară şi urbană. Efectele Programului Sibiu 2007 – CCE, pe plan local Intenţia noastră în acest studiu este de a demonstra modul în care o politică culturală poate să se răsfrângă asupra vieţii sociale şi economice a unei comunităţi. Pentru a fi implementată cu eficienţa scontată, a fost nevoie să se realizeze investiţii importante, atât în infrastructura culturală, cât şi în infrastructura urbană. Aceste investiţii s-au materializat, în final, în câştiguri importante la nivelul comunităţii, deoarece, datorită creşterii foarte mari a numărului de turişti, a crescut profitabilitatea economică pe plan local, multe firme înregistrând salturi economice substanţiale. Acesta nu este, însă, singurul câştig al Sibiului, în urma implementării Programului Sibiu 2007 – Capitală Culturală Europeană. Printre efectele pozitive se numără, în special, aspecte ce ţin de identitatea locală, de întărirea sentimentului de apartenenţă la comunitate, dezvoltarea sentimentului de mândrie şi, nu în ultimul rând, dezvoltarea conştiinţei civice şi a responsabilităţii sociale. Iar vizibilitatea pe plan internaţional a Sibiului a însemnat, până la urmă, vizibilitatea pe plan internaţional a României, iar din acest motiv importanţa acestui program la nivel local trebuie să fie completată de importanţa sa la nivel naţional. Obiectivele pe care ni le-am propus în acest studiu au fost inventarierea numărului de proiecte derulate cu ocazia Programului Sibiu 2007 – CCE, surprinderea evoluţiei numărului de turişti, în contextul acestui program, identificarea impactului pe care programul l-a avut asupra agenţilor economici, inventarierea investiţiilor în infrastructura culturală şi cea urbanistică şi surprinderea evoluţiei profitabilităţii firmelor, în contextul Programului Sibiu 2007 – Capitală Culturală Europeană. Pentru atingerea acestor obiective am recurs la analiza datelor statistice şi a documentelor emise de Primăria Municipiului Sibiu şi Asociaţia Sibiu, 2007. Programul cultural din 2007 a reprezentat, pentru Sibiu, un prilej de relansare a industriei turismului din municipiul şi din judeţul Sibiu. Potrivit statisticilor Primăriei Sibiu, numărul turiştilor, până la începutul lui decembrie 2007, a atins cifra de 700 000, un număr dublu faţă de 2006 şi triplu faţă de 2005. Din numărul total, un procent de 40% a fost reprezentat de turişti străini. Reprezentanţii administraţiei 3 ROLUL PROGRAMULUI SIBIU 2007 – CAPITALĂ CULTURALĂ EUROPEANĂ 173 locale speră că anii următori vor reprezenta tot ani de creştere pentru Sibiu. Astfel, pentru 2009, se preconizează chiar o dublare a numărului de turişti faţă de 2007. „Sunt festivaluri, precum Tiff sau Festivalul de Dans Modern, care au avut în 2007 prima ediţie la Sibiu şi vor continua şi în anii următori. Ministerul Culturii şi-a anunţat, de asemenea, disponibilitatea de a continua finanţările şi în anul care urmează. Vor mai fi şi concerte, în Piaţa Mare şi pe Stadionul Municipal. Dorim să avem o ofertă culturală de aceeaşi valoare cu cea de anul acesta (2007, n.r.)”, a afirmat primarul Klaus Johannis, în cadrul unei conferinţe de presă (www.sibiu.ro). Tabelul nr. 1 Numărul de turişti în perioada 2005–2007, în Sibiu 2005 2006 2007 220 000 300 000 700 000 Sursa: Asociaţia Sibiu 2007. Datorită creşterii numărului de turişti s-au construit noi unităţi de cazare, numărul locurilor de cazare dublându-se, iar calitatea serviciilor a crescut şi ea considerabil. La începutul lui 2008 în Sibiu existau peste 72 de unităţi de cazare cu servicii de două, trei, patru şi chiar cinci stele (Primăria Sibiu). În ce a constat Programul Sibiu 2007 – Capitală Culturală Europeană? La Sibiu, în anul 2007, în cadrul programului Sibiu – CCE au fost prezentate 337 de proiecte, însumând 2 062 de evenimente, de la teatru si pictură, muzică, film, dans, literatură, şi până la arhitectură, artă contemporană şi gastronomie. Parteneriatul cultural cu Marele Ducat al Luxemburgului s-a concretizat prin 40 de proiecte comune Sibiu – Luxemburg (Datele au fost furnizate de Asociaţia Sibiu 2007 – CCE). Numărul total al celor care au propus proiecte în acest an a fost de 301 de operatori culturali, instituţii publice de cultură şi culte, instituţii publice de spectacole şi concerte, instituţii publice de învăţământ, centre culturale, institute culturale ale ambasadelor străine din Romania, ONG (culturale, tineret etc.) naţionale şi internaţionale, edituri, persoane fizice, consulate onorifice române în străinătate şi societăţi comerciale. Valoarea finanţărilor alocate pentru proiectele culturale din anul 2007 a fost de aproximativ 13 400 000 de euro, suportate de Primăria Sibiu (aprox. 8 200 000 de euro, pentru 215 proiecte), Consiliul Judeţean Sibiu (aprox. 450 000 de euro, pentru 21 de proiecte), Asociaţia Sibiu 2007 – Capitală Culturală Europeană (7 500 de euro, pentru două proiecte), Ministerul Culturii (aprox. 3 400 000 de euro, pentru 99 de proiecte) şi Comisia Europeană (1 400 000 de euro, pentru evenimentele de închidere, în baza finanţării acordate oraşelor ce au dobândit acest titlu) (Asociaţia Sibiu – 2007). 174 SABINA-ADINA LUCA 4 Nu doar proiectele culturale au absorbit sume de bani substanţiale, ci investiţii au fost făcute şi în infrastructura urbanistică, costurile ridicându-se la următoarele sume (în milioane de euro): Tabelul nr. 2 Investiţii realizate în Sibiu, în anul 2007 Costul estimativ Investiţia Instituţia finanţatoare (milioane euro) Construirea unui nou terminal în cadrul Consiliul Local, Consiliul Judeţean 28,5 aeroportului Sibiu. Reabilitarea Centrului Istoric. 6 Consiliul Local, Ministerul Culturii Renovarea gării. 5 Ministerul Transporturilor Refacerea sistemului de aprovizionare cu apă. 9 Consiliul Local Îmbunătăţiri în ce priveşte traficul urban. 0,25 Consiliul Local Renovarea unor biserici. 1,3 Ministerul Culturii TOTAL 50,05 Sursa: Primăria Municipiului Sibiu. Aceste cifre, însă, nu spun nimic, dacă nu le raportăm la bugetul local general. În cazul Sibiului se pare că acest buget a crescut semnificativ, de la 21 258 030 euro în 2002 şi 27 604 055 euro în 2003, la 78 500 000 euro în 2006, iar în 2007, la 89 945 000 euro. Tabelul nr. 3 Bugetul Municipiului Sibiu, în perioada 2002–2008 Anul 2002 2003 2004 2005 2006 2007 2008 Suma (milioane de euro) 21 258 32 426 40 120 47 963 78 500 89 945 89 945 Sursa: Primăria Municipiului Sibiu. După cum arată cifrele, creşteri semnificative ale bugetului s-au produs începând cu anul 2004, an în care Sibiul a fost desemnat capitală culturală europeană, însă, cu siguranţă, această creştere nu se datorează, în exclusivitate, nominalizării Sibiului ca viitoare capitală culturală europeană. Încercând să estimăm costurile directe pentru Programul Sibiu 2007 – CCE, am inventariat principalele cheltuieli publice pentru echipamente şi facilităţi, precum şi cheltuielile publice pentru evenimente culturale. Acestea variază între 100 000 şi 13 000 000 euro. Totalurile la care s-a ajuns, în ceea ce priveşte cheltuielile generale sunt următoarele: • Total cheltuieli publice: 18 900 000 euro. • Cheltuieli totale pe echipamente şi facilităţi: 85 900 000 euro. 5 ROLUL PROGRAMULUI SIBIU 2007 – CAPITALĂ CULTURALĂ EUROPEANĂ 175 Poate că Sibiul ar fi arătat altfel astăzi, fără investiţiile uriaşe care au dus la reabilitarea şi modernizarea cartierelor oraşului. Arterele reabilitate, renovarea celor trei pieţe centrale, refacerea centrului istoric, dar şi alte asemenea lucrări au contabilizat o investiţie de cca. 5,2 milioane de euro, din partea Ministerului Culturii şi 35 de milioane de euro, din partea Primăriei Sibiu. De asemenea, alte investiţii au fost direcţionate către modernizarea aeroportului sau pentru dotarea cu aparatură şi scene pentru spectacole. Tabelul nr. 4 Costuri estimative pentru Programul Sibiu 2007 – CCE Cheltuieli publice pentru echipamente şi facilităţi Suma (euro) Noua clădire pentru biblioteca judeţeană Astra şi renovarea teatrului Gong 3 430 000 (pentru copii). Renovarea Muzeului de Artă Brukenthal. 5 000 000 Pavilionul multifuncţional. 790 000 Pianul Steinway. 100 000 Două scene pentru concerte. 800 000 Cheltuieli publice pentru programe culturale. Suma (euro) 337 proiecte culturale. 13 400 000 A treia Reuniune Ecumenică a Bisericilor Europene. 500 000 Promovare. 5 000 000 Sursa: Asociaţia Sibiu 2007. La investiţiile în infrastructura culturală realizate de Primăria Municipiului Sibiu se adaugă investiţiile realizate de Consiliul Judeţean Sibiu (reabilitatea Teatrului Gong şi a Sălii Thalia, de exemplu), sau investiţiile Ministerului Culturii şi Cultelor (alte două scene). Inclusiv pentru evenimentele de închidere a programului, Sibiul a primit un sprijin semnificativ de la Uniunea Europeană, care a decontat aproximativ 60% din cele 2 400 000 de euro destinate acestor manifestări. Impactul Programului Sibiu 2007 – CCE, în rândul agenţilor economici La sfârşitul anului 2007, Centrul de Cercetări Culturale a realizat un sondaj având ca scop evaluarea evenimentelor din cadrul Programului Sibiu 2007 – CCE, precum şi impactul pe care acest program l-a avut la nivelul Sibiului. Conform acestui studiu, companiile din domeniul turismului au raportat creşteri variate în ceea ce priveşte profitabilitatea economică, prin comparaţie cu 2006, după cum urmează: 13,7% pentru tour operatori, 10,9% pentru companiile de transport, 10,5% pentru hoteluri şi moteluri (Figura 1). Reprezentanţii firmelor sibiene au indicat un impact mare şi foarte mare al programului asupra următoarelor aspecte: 176 SABINA-ADINA LUCA 6 Tabelul nr. 5 Aprecierea impactului Programului Sibiu 2007 – CCE, pe diverşi indicatori (în procente) Impact Impact Impact Impact foarte mic mic mare foarte mare Dezvoltarea oraşului Sibiu. 1,4 5,7 71,1 21,8 Modernizarea infrastructurii. 2,1 8,6 69 20,3 Dezvoltarea turismului. 0,7 3,2 47,1 49,0 Creşterea numărului de turişti. 0,7 1,8 33,9 63,6 Creşterea investiţiilor. 1,0 10,0 66,0 23,0 Atragerea de noi investitori (incl. străini). 1,8 6,3 72,5 16,4 Creşterea vizibilităţii interne şi externe a Sibiului. 0,7 3,6 62,1 33,6 Sursa: Impactul Programului Sibiu 2007 – CCE, asupra firmelor din zona Sibiului. Raport final, sondaj CURS, comandat de CSCDC. Firmele sibiene raportează, de asemenea, o creştere semnificativă a profitabilităţii, în 2007. Tabelul nr. 6 Evoluţia profitabilităţii firmelor, în 2007 Creştere Creştere Nicio Scădere Scădere foarte foarte mare semnificativă modificare semnificativă mare Evoluţia 7,1% 68,2% 22,5% 0,70% 1,5% profitabilităţii firmelor în 2007 Sursa: : Impactul Programului Sibiu 2007 – CCE, asupra firmelor din zona Sibiului. Raport final, sondaj CURS, comandat de CSCDC. Mai mult de 50% dintre firmele sibiene au angajat personal nou în 2007, cu o medie de 3,3 persoane pe firmă. Cel mai mare impact financiar se înregistrează în sectorul turismului, 95% dintre hoteluri şi pensiuni raportând un impact semnificativ şi mare. Cel mai mare impact asupra afacerilor s-a înregistrat în domeniul hotelurilor şi pensiunilor (cu o balanţă netă de 80%), tour-operatorilor (76%) şi transporturilor (75%). Este de la sine înţeles că sporirea numărului de turişti a impulsionat puternic industria turistică locală. Au fost construite mai multe hoteluri în 2007, iar unele au devenit funcţionale în 2008. Ministerul Turismului aprecia că numărul camerelor în hotelurile din Sibiu va creşte cu 30%, până în 2009. Aşa cum rezultă din cifrele de mai sus, municipalitatea investeşte foarte mult în infrastructura oraşului, încurajează dezvoltarea sa economică şi pune accent pe latura culturală, acel atu al Sibiului care l-a propulsat în topul oraşelor din România. Conform statisticilor la nivel naţional, în anul 2007, turismul în România a crescut cu 20% şi cu siguranţă că Sibiul a avut o contribuţie reală la această creştere, el fiind noutatea din oferta turistică a ţării noastre. Sibiul a fost prezent la 7 ROLUL PROGRAMULUI SIBIU 2007 – CAPITALĂ CULTURALĂ EUROPEANĂ 177 cele mai prestigioase târguri de turism din Europa, iar eforturile au fost răsplătite prin vizibilitatea crescută şi numărul mare de turişti. Figura 1 Creşterea cifrei de afaceri pe sectoare, în 2007 8% Închirieri 10,9% Transport în comun 13,7% Operatori turism 7,9% Restaurante/ baruri 10,5% Hoteluri/ pensiuni 7,6% PC & SA 0246810121416 Notă: PC&SA reprezintă producţia de creaţie şi serviciile aferente. ÎN LOC DE CONCLUZII O serie de elemente şi decizii au structurat raportarea autorităţilor la ceea ce a însemnat Sibiu 2007 – CCE. Rezultatele au început, deja, să fie vizibile. Sibiul a devenit atractiv nu doar din punct de vedere turistic, ci şi din punctul de vedere al angajării pe piaţa forţei de muncă. Agenţiile de turism sunt tot mai interesate de oferta turistică a Sibiului, iar operatorii turistici locali construiesc o reţea turistică locală tot mai performantă. Aspectul oraşului este altul, în urma investiţiilor realizate, iar tendinţa de dezvoltare este în continuă creştere. Tot statutul de capitală culturală a adus firmelor sibiene o importantă creştere a cifrei de afaceri, faţă de anul 2006, şi foarte multe companii, mai ales din segmentul de retail îşi manifestă interesul pentru a investi în Sibiu. Dincolo de câştigurile din sfera economică, datorită acestui program, comunitatea sibiană a resimţit efecte pozitive şi în sfera socială, culturală şi, mai ales, identitară. A sporit sentimentul apartenenţei la comunitate, sentimentul mândriei şi al responsabilităţii civice şi, toate acestea, prin faptul că a „forţat” diferitele culturi (ne referim aici la multiculturalismul specific Sibiului) să intre în dialog şi, astfel, să iniţieze noi traiectorii de dezvoltare comună. Viitoarele posibile capitale culturale din România vor putea să folosească experienţa Sibiului dobândită cu ocazia implementării acestui program, iar pentru 178 SABINA-ADINA LUCA 8 cercetătorii din domeniul socialului rămâne deschis un spaţiu de analiză, comparativă chiar, pe seama a diverşi indicatori socioeconomici sau culturali, între Sibiu şi alte capitale europene. BIBLIOGRAFIE 1. Cochrane, A., Jonas, A., Reimagining Berlin: World City, National Capital or Ordinary Place?, University of Hull, „UK European Urban and Regional Studies”, 6(2), 1999. 2. Costin, C., Politicile culturale şi calitatea vieţii, Timişoara, Editura de Vest, 1996. 3. Howlett, M., Ramesh, M., Studiul politicilor publice, Chişinău, Editura Epigraf, 2004. 4. Herrero et al., The Economic Impact of Cultural Events, în „European Urban and Regional Studies”, 13(1), 2006. 5. Shields, R., Culture and the Economy of Cities, în „European Urban and Regional Studies”, 6; 303, 1999. 6. *** European Cities and Capitals of Culture. Study Prepared for the European Commission, Brussels, Palmer/Rae Associates, 2004. 7. www.sibiu.ro, accesat în iulie, 2008: „Sibiu/Hermanstadt în cifre”. 8. www.primariasibiu.ro, accesat în iulie, 2008. ne of the cultural policies which had a great impact at the local and national level was the Program Sibiu 2007 – O Cultural European Capital. This Program increased the visibility of Sibiu and Romania in the world, and some social and economic parameters of Sibiu. We based this statement on the impact which the Program had on the local economic agents, on the increase of the profitability rate and on the modernizations in the urban structure. Another benefit of this Program could be the possibility for another cultural capitals from Romania to use the experience which Sibiu gathered. At the some time, some useful comparisons, from different perspectives can be made between Sibiu and other cultural european capitals. Keywords: cultural policies, urban development, cultural capital, cultural and urban infrastructure. 